من سنة وامضي هلال النور وهو بشره البشرى وبشرى بشرى يتجلى في البرايا ذكره. السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. لبيك يا ربنا وسعديك
والخير كل الخير في يديك. والشر ليس اليك انا بك واليك. تباركت وتعاليت استغفرك واتوب اليك. اللهم صل على الحبيب محمد وعلى ازواجه امهات المؤمنين. وعلى ذريته وال بيته انك حميد مجيد. اما بعد اخواني واحبابي في الله اقبلت يا شعبان
اقبلت يا شعبان. يعني يا اخواني في الله في هذه الايام المباركة الطيبة التي نحن فيها. لقد اظلنا شهر شعبان وما ادراك ما شعبان! وما ادراك ما يا شعبان يعني من انا بعتبر يا اخواني ازا كان رمضان اعظم من شعبان فشعبان اخطر من رمضان. رمضان ممكن شهر تفتح فيه ابواب الجنة الثمانية
رمضان شهر تضاعف فيه الاعمال الصالحة بمئات والاف الاضعاف بفضل الله سبحانه وتعالى. ولكن شعبان اخطر من رمضان ليه؟ لان شعبان هو اللي بيرفع في رمضان. يعني شعبان اللي احنا فيه ده رمضان اللي فات اللي فات مش اللي جاي. رمضان اللي فات يرفع الى الله في شعبان ده هو
كل الاعمال الصالحة اللي انت عملتها السنة اللي فاتت دهي. كل الاعمال اللي انت عملتيها السنة اللي فاتت. يا اخوانا سنة كاملة من عمرك. اتناشر شهر من عمرك الى الله في هذه الايام صحيفة كاملة هترفع الى الله. وستغلق ولن تفتح الا يوم القيامة. موضوع كبير قوي الموضوع خطير اوي. يعني عندنا في المستشفى
وفي اي مهنة حكومية كل سنة بيصدر للموزف الحكومي حاجة اسمها التقرير السري. التقرير السري ده يعني بيبقى تقييم سري له والاداء والمستواه. لو التقرير السري ده فيه جزاء لو التقرير السري ده فيه مشكلة تتعلق بهذا الموظف. يعني بتبقى حاجة قاسية جدا على قلب هذا
الموظف ليه ؟ لان انا مسلا كطبيب عايز احضر دراسات عليا. لو التقرير السري بتاعي فيه مشاكل ما اقدرش احضر دراسات عليا. طيب لو انا آآ عايز احضر دراسات واخد اجازة واخد مرتبي في الاجازة. لأ ما ينفعش بنام التقرير السري بتاعك. ما هواش امتياز. يبقى ازا يا اخواني في الله حتة التقرير السري دي مهمة جدا بالنسبة لاي
موظف حكومي عشان كده تشوف الموزف اللي اكتشف اخر السنة ان عليه جايزة في التقرير بتاعه. تشوف الاعمال البطولية اللي بيعملها عشان يرفع الجيزة ده لدرجة الموضوع بيوصل يعني الموضوع بيوصل لدرجات من بزل الجهد وممكن الواحد يتعجب منها وبيعمل كده ليه؟ ما ينفعش ان التقرير السري بتاعه يطلع وفيه جزاء
طب تخيلوا بقى التقرير السر السنوي عن كل واحد مننا الذي يرفع الى رب العالمين سبحانه وتعالى. الذي يرفع الى الله الذي ترفعه الملائكة الملائكة بتعصي كل الاعمال بتاعتك طول السنة وترفعها الى الله
وترفعها الى الله في شعبان. متخيلين يا جماعة ايه اللي بيرفع الى الله؟ اللي بيرفع الى الله كما قال النبي صلى الله عليه وسلم ذاك شهر بين رجب ورمضان اللي هو شعبان
ومن يغفل عنه الناس. يرفع ترفع فيه الاعمال الى رب العالمين. ترفع فيه الاعمال الى رب العالمين. ايه اللي بيرفع الاعمال كلها كل يعني تكبيرة احرام لحقتها السنة اللي فاتت. وكل بصة حرام بصيتها وكل غيبة خرجت من لسانك اغتبتي فيها واحدة. وكل
آآ يعني خطوة مشيتها لحلال او لحرام. كل ليلة قمتها كل جلسة ضحى قعدتيها كل صفحة قرآن قريتها. رمضان اللي فات بكل الاعمال بليلة القدر اللي فيه عشر ذي الحجة بتوع السنة اللي فاتت. الا وانت عملت عمرة او حجيت السنة اللي فاتت. كل معصية كل حاجة بترفع الى الله
طب بترفع امتى في شعبان يا جماعة؟ ما حدش يعرف زي ايه؟ زي ساعة الاجابة يوم الجمعة. ما فيش حد يعرف ساعة الاجابة دي امتى ليه؟ عشان ربنا يجعلنا نجتهد طول يوم الجمعة في ايه
الدعاء زي ليلة القدر هي انهي ليلة من العشر الاواخر ما حدش يعرف. ليه؟ عشان ربنا يجعلنا نجتهد طيلة العشر اه ليالي. يبقى كذلك رحمة من ربنا بنا ان ربنا لم يعني الرسول عليه الصلاة والسلام لم يزكر لنا ليلة رفع الاعمال دي انهي ليلة؟ في اول شعبان ولا في اوسط شعبان ولا في اخر شعبان ما حدش يعرف
عشان نفضل مجتهدين عشان كده النبي عليه الصلاة والسلام كما ثبت عن السيدة عائشة كان يصوم شعبان كله يصوم شعبان كله ليه؟ قال ذاك شهر ترفع فيه الاعمال الى رب العالمين. واحب ان يرفع عملي وانا صائم. يبقى النبي عليه الصلاة والسلام كان بيصوم شعبان كله. عشان اليوم اللي يرفع عمل النبي عليه الصلاة والسلام
كان في يبقى رفع وكانت خاتمة الصحيفة هي الصيام لله سبحانه وتعالى. قضية كبيرة اوي. قضية رفع الاعمال الى الله. قضية ان من اخطر النقاط في شعبان ومن اكتر الحاجات اللي بتخلينا نجتهد اجتهاد عظيم في شعبان. هو قضية رفع الاعمال الى الله. صحيفة كاملة سنة كاملة هترفع من عمرك الى الله
وستغلق هذه الصحيفة انت عمرك فيه كم سنة هترفع الى الله؟ عمرك فيه كم سنة هترفع الى الله؟ من يوم ما بلغت لحد ما هتموت اربعين سنة مسلا يعني اربعين صحيفة
بترفع في شعبان وتجمع هزه الصحائف وتدخل لتوزن على الميزان وتدخل لتعرض على الله سبحانه وتعالى بهذه الصحائف. يبقى صحيفة من حوالي اربعين صحيفة بيتوقف عليهم مصيرك. وبيتوقف عليهم مصيرك. قضية خطيرة اوي يا جماعة. قضية حاسب نفسك. حاسبوا انفسكم قبل
تحاسبوا. يا اخواننا فيه ناس صحيفتها ممكن تبقى مش مليانة زنوب بس مش مليانة اعمال صالحة. خدوا بالكم يا اخواني ان زي ما المعصية في خطر الغفلة خطر. زي ما المعصية ممكن تودي جهنم. الغفلة ممكن تودي جهنم. ازاي؟ عشان كده العلماء قالوا ان الغافل اخطر من العاصي. ليه؟ قال لك لان العاصي
ممكن يقع في زنا والعياذ بالله. ولكن بعدها قلبه يتكسر ويحس انه وحش ويتوب ويصلح مدى حياته. قال لك انما الغافلة ايه اللي هيفوقه؟ هو حس ان هو كويس هو حاسس انه ما قابلش حاجة. هو حاسس ان ما فيش مشكلة. حاسس ان ما فيش خطر. فعشان كده قال لك ان الغافل اخطر من العاصي. عشان كده الاية اللي بترعبنا الاية اللي
واحنا بنفتكر قول النبي صلى الله عليه وسلم على شعبان يأذاك شهر يغفل عنه الناس. يغفل عنه الناس. الناس مش واخدة بالها هي الغفلة دي خطيرة يا رسول الله. قال تعالى في سورة قاف لقد كنت في غفلة من هذا. لقد كنت في غفلة من
هذا يعني انت كنت غافل بعدها ربنا بيقول ايه؟ القيا في جهنم القيا في جهنم شيلوه ايدين ورجلين زي كيس القمامة كده وارموه في جهنم. يعني الغفلة بتودي جهنم يا جماعة. يعني زي ما المعصية بتودي جهنم الغفلة بتودي جهنم. عشان كده سورة قاف صدمة كهربائية للقلوب. ليه؟ لان سورة قاف
اتكلم على ان فوقوا ايها الغافلين. انتبهوا ايها الغافلين. انتبهوا لان الغفلة ممكن تبعدنا عن ربنا اكتر مما نتخيل. عشان كده النبي عليه الصلاة والسلام يقول رغم انف امرئ رغم انف امرئ يعني هيتمرمغ في تراب ارض المحشر من الندم مناخيره هتيجي في التراب
في ارض المحشر من الندم. عمل ايه يا رسول الله؟ وقع في الزنا؟ لأ. طب رغم انف امرئ عمل ايه؟ قتل اخوه المسلم. لأ. طب رغم انفه منين عمل ايه من الكبائر؟ رغم ان
امرئ ادرك رمضان ولم يغفر له. هو ادرك رمضان ولم يغفر له. هو يا رسول الله عليه الصلاة والسلام اللي ما يختمش المصحف مرتين في رمضان. ده حرام هو رسول الله اللي ما يصليش التهجد والتراويح في رمضان ده حرام؟ النبي عليه الصلاة والسلام يقول لك ان يعني الغافل اللي غفل عن الصفقات مع الملك في رمضان
لما ييجي يوم القيامة ويشوف الناس اللي اقتنصت فرصة رمضان هيندم ندم هيتمرغ في ارض المحشر من الندم. يبقى رغم انف امرئ ادرك رمضان ولم يغفر له بتقول لنا ان زي ما المعصية خطر الغفلة خطر. زي ما المعصية بتودي النار الغفلة بتودي النار. عشان كده النبي عليه الصلاة والسلام يقول
ولا يزال قوم يتأخرون حتى يؤخرهم الله. اللي بيجي في الركعة التانية في صلاة الجماعة. اللي بييجي في الركعة التالتة في صلاة الجماعة. اللي بتصلي الفريضة بعد ما الاذان ادن بساعة ولا يزال قوم يتأخرون حتى يؤخرهم الله يؤخرهم الله ازاي ؟ ما عدوش يبقوا في الصفوف الامانية الامامية اللي ربنا بيستعملها. ما عادوش
مش يبقوا في جوار الله في الفردوس الاعلى. ربنا يأخرهم. ما عدوش يبقوا الصف الاول اللي بينال عطاءات الله وولاية الله لما بتتنزل عطاءات الله. وفتوحات الله ولاية الله ولا يزال قوم يتأخرون حتى يؤخرهم الله
يعني عايز اقول ايه ؟ عايز اقول حاسبوا انفسكم قبل ان تحاسبوا. شعبان شهر ما ينفعش ان احنا نضيع فيه دقيقة. شعب شعبان شهر ما ينفعش احنا نضيع في الجهد بتاعنا. ليه يا اخواني في الله؟ لان الغفلة زاك شهر ايه؟ يغفل عنه الناس. يبقى نقف احنا واقفين دلوقتي مع اول نقطة
النقاط خطورة شهر شعبان. واحنا بنتكلم عن اقبلت يا شعبان. بنتكلم عن رفع الاعمال الى الله. ترفع فيه الاعمال الى رب العالمين. يا ترى يا ترى لو قبلت لك حسنة واحدة في الصحيفة دي. يعني احد الصحابة كان يقول لو قبلت لو اعلم انه قبلت لي حسنة واحدة لما احببت ان ابقى على
الارض بينكم كنت اتمنى ان انا اموت خلاص بقى واقابل ربنا لو حسنة واحدة قبلت. لو قبل لك حسنة واحدة. لو قبل لك ذكر واحد جه على لسانك. لو قبل لك مرة قلت ازكار الصباح والمساء. لو قبل لك مرة وطيتي على ايد والدتك او رجل والدك وبوستيها. لو قبل لك زيارة رحم واحدة. لو قبل لك مرة
اتكلمت عن ربنا لو قبل لك قيام ليلة واحدة لو قبل لك صيام يوم واحد. لو قبل لك زيارة لاحد اخوانك عشان تصل اخوانك في الله. لو قبل لك حجاب امهات المؤمنين لو قبل لك ده تحب انك تبقى على وجه الارض. يا ترى ايه اخطر زنب عملته السنة اللي فاتت دي؟ هيرفع الى الله
الزنب ده وممكن تاخد جزا فيه. انتم عارفين يا جماعة اخطر حاجة في رفع الصحيفة في شعبان ايه؟ ان الصحيفة لما ترفع الى الله. لو الصحيفة مليانة حسنات اول علامة لان ربنا بينزل فتحه بسبب الاعمال الصالحة في الدنيا قبل الاخرة. فاول حاجة هيتنازل عليها الفتح بسبب الصحيفة الجميلة اللي
ترفع الى الله منك هي رمضان. فتلاقي رمضان فتح عليك. وانتيش عارفة فتح عليك ليه؟ لان ربنا قبل صحيفتك ونزل عليك الفتح في رمضان. وممكن تبقى اول عقوبة لو رفع الى الله منك زنوب كبيرة. لو رفع الى الله منك صحيفة مليانة غفلة وتقصير. ممكن تبقى اول عقوبة تتنزل عليك تتنزل في رمضان
تلاقي رمضان مغلق عليك في العبادة وفي الخشوع وفي الاحساس بالقرآن ليه؟ عشان الصحيفة اللي رفعت في شعبان. عشان كده يا جماعة قضية خطيرة اوي ان كل حاجة هترفع. وما احناش عارفين هترفع في اي يوم من شعبان. واول عاقبة لرفعها هتبقى في رمضان يا يا حلو يا يا حرمان ولا
بالله قضية خطيرة اوي ان تلتمية خمسة وستين يوم من حياتك هيرفعوا الى الله. حياتك فيها كم تلتمية خمسة وستين يوم. يا ترى تلتمية خمسة وستين السنة اللي فاتت قمت فيهم كم ليلة؟ يا ترى تلتمية خمسة وستين جلسة ضحى السنة اللي فاتت؟ قعدت فيهم كم جلسة ضحى؟ يا ترى تلتمية خمسة وستين يوم السنة اللي فاتت؟ صم
فيهم كم يوم يا ترى يا جماعة الايام دي بلاناها بالاعمال الصالحة؟ ولا مليناها بالغفلة والتقصير؟ قضية خطيرة قوي لما نيجي نسأل نفسنا الايمان بضع سبعون شعبة الايمان بضع وسبعون شعبة. كما ثبت عن النبي صلى الله عليه وسلم. وفي رواية اخرى صحيحة الايمان بضع وستون شعبة. يعني الايمان حوالي سبعين شعبة يا جماعة
حوالي سبعين شعبة انت كم شعبة من شعب الايمان هترفع الى الله منك في الصحيفة دي. يا جماعة معقولة يا اخواننا! معقولة فينا ناس هترفع الفتنة الى الله وما فيش ولا صلة رحم طول السنة اللي فاتت. ما زارش قرايبه طول السنة اللي فاتت. معقولة يا جماعة فينا ناس هترفع صحيفتها الى الله. وهي
هي ما قامتش ولا ليلة السنة اللي فاتت. وهي احنا فينا ناس يا جماعة ما ختمتش المصحف ولا مرة السنة اللي فاتت. فيه ناس ما قرأتش في المصحف طول السنة
معقولة يا جماعة! فينا ناس هترفع صحيفتها الى الله. ولم تصم لله ولا يوم نفل السنة اللي فاتت. قضية خطيرة اوي. قضية كبيرة اوي. قضية شعب الايمان اللي ناقصة في الصحيفة بتاعتك الحق كمل. الحقي توبي الى الله من الزنوب بتاعتك. قال رسول الله صلى الله عليه وسلم
طوبى لمن وجد في صحيفته استغفار كثير. طوبى دي شجرة من اشجار الجنة. يعني الجنة للي صحيفته مليانة استغفار. طيب احنا ما لحقناش طول الشهور اللي فاتت. نلحق نستغفر في شعبان. نلحق تتوب الى الله في شعبان. ده ركعتين وضوء وركعتين توبة الى الله. ربنا يغفر لك كل الذنوب
تطلع نضيفة. ايه رأيكم يا جماعة ندمن في شعبان ركعتي التوبة؟ سنة عن النبي عليه الصلاة والسلام. تقومي تتوضي وتصلي ركعتين وتجددي التوبة مع الله نعملها كتير في شعبان ونملى السجود بتاع ركعتين توبة بالاستغفار. عشان ترفع الصحيفة الى الله. وليس علينا شيء من الذنوب او المعاصي
ليس علينا شيء. يا جماعة امة محمد مليار ونص مليار الان. امة محمد عليه الصلاة والسلام اللي بلغه له صحيفة منهم قولوا حوالي مليار. مليار دار صحيفة ترفع الى الله هذا الشهر من ضمنهم صحيفتك. من ضمنهم صحيفتك مليار صحيفة. هترفع الى الله. يا ترى انت
ترتيبها كم في الصحف دي ؟ يا ترى انت صحيفتك ترتيبها كام ؟ والقضية بقى الخطيرة ان الصحف دي هتتوزن في الميزان يوم القيامة جنب بعض. نفس الميزان فيه ناس
يا اخوانا بتوصل الليل بالنهار في طاعة الله. انا بقابل ناس لا تنام من العمل الصالح. لا تنام من الاقبال على الله. لا تنام من الاجتهاد في العمل الصالح صالح بنقابل ناس في قمة الاجتهاد في العمل الصالح. انت صحيفتك بقى وانت صحيفتك هتروح فين وسط هؤلاء الناس. وخد بالك انك بتتنافس مش مع الصلاة
بس من الشلة بتاعتك مش مع الاخوات المجتهدات اللي انت عارفاهم. انت بتتنافسي مع الصالحين والصالحات من اهل زمانك كلهم. ومش بتتنافس مع الصالحين مع الصالحين والصالحات تتنافس مع الرجال والنساء اللي بيعملوا في طاعة الله في عصرك وفي كل عصر من ايام سيدنا ادم الى ان تقوم
يعني منافسة رهيبة. يا ترى هنروح فين يا جماعة؟ السيدة عائشة رضي الله عنها لما كانت في البيت بتاعها وكان عندها آآ من اصحاب النبي عليه الصلاة والسلام من زورونا وتعلمون منا. فجه سائل فيعني سأل حاجة لله. فالسيدة عائشة ما كانش في بيتها غير عنباية. مش عنقود عنب عنباية. فتصدقت عليه. بالعناية
فقالوا لها فقالوا لها يا ام المؤمنين تتصدقين بعنبة عنبة؟ فقالت كم في العنبة من مثاقيل ذر؟ كم في العنبة من مثاقيل هي بتستشعر قول الله سبحانه وتعالى ايه؟ فمن يعمل مثقال ذرة خيرا يرى ومن يعمل مثقال ذرة شرا يره. عشان كده الميزان بتاع الاخرة ادق من
ميزان الدهب ميزان الدهب بيطلع وينزل بعشر الجرام. واقل من عشر الجرام. ولكن ميزان الاعمال الصالحة يوم القيامة بيطلع وينزل بمثقال الذرة من الخير والشر يا جماعة ادق ميزان حساس في الوجود كله هو ميزان يوم القيامة. يبقى اذا واحنا بنتكلم كم مثقال ذرة
هترفع الى الله منك في هزا الشهر. وكم مثقال ذرة شر اترفع الى الله منك في هذا الشهر؟ قضية اه اه قضية كبيرة اوي يا جماعة. قضية كبيرة. ايه اخطر زنب انت عملته السنة اللي فاتت؟ الحق صلح بقى. الحقي صلحي النقطة الخطيرة الوقتي اللي احنا عايزين نتكلم فيها. ايه
ارجى عمل هيرفع الى الله منك في هذا الشهر في هزه الصحيفة يعني ايه ارجى عمل؟ كنت بزور واحد قبل ما يموت بايام قليلة الله يرحمه فيعني كان بيقول لي وهو بيموت يعني بيقول لي انا مأمن مستقبل ولادي. انا مأمن مستقبل اولادي انا
سايب لهم يعني آآ عربية مسلا سايب لهم آآ خمسين الف جنيه في البنك قال انما الحاجة بقى اللي انا مأمن لهم بهم مستقبلا بها مستقبلهم حتة ارض دي لما تتباع هتجيب مبلغ كبير. فقلت سبحان الله! هو ده بقى ارجى عمل! هذا الرجل تركه لاولاده. اهو بالظبط كده يا جماعة! يعني ايه ارجى عمل
يرفع الى الله منك في هزه الصحيفة. ايه العمل اللي انت معولة بازن الله برحمة الله؟ ان لما يرفع الى الله منك في هزه الصحيفة ان ربنا هيرضى عنك عليك بسبب هذا العمل. ايه العمل ده يا جماعة؟ لازم كل واحد مننا يركز في عمل معين. زي واحد معه مليون جنيه وداخل البورصة. عائز ايه؟ يشتري اسهم. فبيشوف
انجح شركة ممكن اسعار الاسهم بتاعتها تغلى. ويقوم حاطط فيها تمانين في المية من الفلوس بتاعته. وبعد كده باقي الشركات بقى يحط هنا خمس تلاف هنا عشر تلاف. هنا خمستاشر الف. انما في شركة بيحط فيها تمانين في المية من الاسهم بتاعته. اهي دي ارجى عمل. يعني ايه ارجى عمل؟ يعني النبي عليه الصلاة والسلام لما سمع دف نعياه
نعلي سيدنا بلال بين يديه في الجنة. يعني ايه سمع دف سيدنا بلال؟ في الجنة؟ يعني النبي عليه الصلاة والسلام آآ يعني شوفوا حنان النبي عليه الصلاة والسلام عارف صوت خطوة بلال وهو جاي كل يوم يصحيه لصلاة الفجر. فسيدنا محمد بيقول له سمعت دف نعليك في الجنة. يعني ايه في الجنة؟ النبي عليه الصلاة
في الفردوس الاعلى فبيقول لبلال انت دلوقتي كده من اهل الفردوس الاعلى بازن الله. لان رؤى الانبياء صدق. فبيقول له ايه؟ شف النبي عليه الصلاة والسلام بيقول لبلال ايه؟ بيقول له ما ارجى عبد
هل عملته يا بلال؟ ما ارجى عمل عملته في الاسلام ليه؟ لان معنى انه يدخل الفردوس الاعلى انه مركز. يا اخوانا المركزين هم اللي بيوصلوا للمقامات دي المركزين هم اللي بيفوزوا بالمقامات العلا ديت ، انما اللي ماشي مهرجل حتى في الدين وفي الالتزام. ده يعني عشان كده تلاقوا ابواب الجنة باب
باب الصدقة. باب اسمه باب الصيام. باب اسمه باب الصلاة. باب اسمه باب الجهاد. باب الله هو هو ايه ده؟ هو ربنا سمى ابواب الجنة باسماء اعمال صالحة ليه عشان ربنا يقول لك ركزي. ممكن واحد عمل اعمال كتير في الدنيا ولكن ما ركزش في حاجة. ييجي يوم القيامة يلاقي صلاته ما تكفيهوش انه يدخل جنة الصلاة. يلاقي الصيام وما يكفيش
انه يدخل جنة الصيام. يلاقي صداقته ما تكفيهوش انه يدخل جنة الصدقة. يلاقي جهاده ما يكفيهوش انه يدخل جنة الجهاد. يعني ايه القضية ديت؟ يعني قضية ان آآ ان الجنة عايزة تركيز يا جماعة. ان الدين عايز تركيز. ايه اكتر عمل انت ركزت في علاقتك مع الله فيه السنة دي؟ الدعوة الى الله مسلا قيام الليل مسلا. حفظ القرآن مسلا
الجولات والنزول للشباب مسلا طلب العلم مسلا الصيام مسلا ايه اكثر عمل انت معول عليه انه يبقى سبب الجنة وسبب لرحمة الله لك في الدنيا. ارجى عمل عملته هيرفع الى الله منك في هزه الصحيفة. قضية كبيرة جدا. قضية خطيرة جدا. قضية التركيز
قضية ان احنا نركز وعشان كده ذو القرنين ربنا سبحانه وتعالى بيقول واتيناه من كل شيء سببا. ان اتيناه من كل شيء سببا ديت من اهم اسباب تحطم نفسية البشر
ليه؟ لان من اهم اسباب الاحباط النفسي عند الناس عند الموهوبين ان هو عنده موهب كتير فهو مش عارف يركز في ايه. مش عارف يحط مواهب دي في ايه مش قادر يركز ولكن لما ربنا اتى ذو القرنين من كل شيء سببا. ربنا قال ايه؟ فاتبع سببا. حط كل المواهب اللي ربنا اداها له في ثغرة
واحد في ثغر واحد احترف عليه في الدين. في طريق واحد ركز فيه عشان كده حتى اذا بلغ ايه؟ مغرب الشمس. وبلغ مطلع الشمس وبلغ بين السدين لف الكرة الارضية وعمل انجاز مهول في السغر. اللي ربنا استعمله فيه ليه؟ لانه ركز يا جماعة. ايه ارجى عمل
هيرفع الى الله منك في هزه الصحيفة آآ آآ قضية خطيرة اوي. قضية كبيرة اوي. يعني ممكن هنختم عليها المرة دي بازن الله سبحانه وتعالى. وهنبدأ عليها في الحلقة التانية بازن الله سبحانه وتعالى من اقبلت يا شعبان. هنبدأ او هنفتتح بها في الحلقة التانية من اقبلت يا شعبان واحنا بنتعارض يا اخوانا لخطورة
شهر شعبان. وبنقول ازا كان رمضان اعظم من شعبان فشعبان اخطر من رمضان. شعبان شهر لا يحتمل الغفلة. النبي عليه الصلاة والسلام بيقول يغفل عنه ناس شعبان لا يحتمل الغفلة. شعبان لا يحتمل العجز والكسل. شعبان لا يحتمل الانشغال عن الله. شعبان ده شهر عامل زي شهر ستة كده في
حكومة شهر نهاية السنة المالية المحاسبين بتوع المحافظة ما بيناموش ليل ولا نهار في شهر ستة. ليه؟ عشان يقفلوا الميزانية بتاعة الدولة. اهو ده بقى الشهر اللي بنقفل فيه كل الزنوب اللي علينا بنصلحها وبنتوب منها. وبنعمل الاعمال الصالحة اللي تنور الصحيفة بتاعتنا لكي ترفع الى الله. شدوا حيلكم
شعبان يا جماعة. اجتهدوا في شعبان يا جماعة. ما تناموش في شعبان يا اخواننا. اوصلم الايام ببعض في الصيام في شعبان يا اخواني. وفي قيام الليل. اجتهد في شعبان في الشفيعين الصيام والقرآن ربنا يسددكم مش عايزين ننام في شعبان عايزين نعيش مع قضية رفع الاعمال الى الله لان دي قضية في غاية
الخطورة تؤرق القلب تأريقا عظيما. يا ترى ربنا هيرضى عني لما ترفع الصحيفة بتاعتي اليه السنة دي ؟ يا ترى ربنا هيفرح بي ؟ يا ترى ربنا هيفتح علي. يا ترى ربنا هيقبلني وهيقبل مني الاعمال ديت ؟ يا ترى لو طلع فيها زنوب هقابل ربنا باي وش ؟ هاستحمل ان انا اعيش
ازاي من الحياء من الله سبحانه وتعالى؟ عيشوا مع معنى ترفع فيه الاعمال الى رب العالمين. واحب ان يرفع عملي وانا صائم. سددكم الله. ربنا يبارك لنا في شعبان ويبلغنا رمضان. نسأل الله سبحانه وتعالى ان يجعل هذه الايام خير ايام مرت علينا في حياتنا. اللهم اجعلها خير
مرت علينا في حياتنا اللهم اجعلها خير ايام مرت علينا في حياتنا. انك ولي ذلك والقادر عليه. سبحانك اللهم وبحمدك اشهد ان لا اله الا انت انت استغفرك واتوب اليك وجزاكم الله خيرا. من سنة وامض هلال نوره
بشرى وبشرى بشرى يتجلى في البرايا ذكره